
Călin Georgescu, candidat independent la 
alegerile prezidenţiale, a dezvăluit faptul că timp 


de opt ani, a locuit într-o ţară care a blocat 
aderarea României la spaţiul Schengen. Soţia sa, 
Cristela Georgescu, a spus, la rândul ei, că s-au 
mutat recent înapoi în ţară. 


Călin Georgescu a locuit opt ani în 
Austria 


Într-un interviu din 2019, Călin Georgescu a dezvăluit că 
locuiește în Austria, pe care o consideră o „ţară foarte 
frumoasă”. Austria este, însă, cunoscută pentru faptul că a 
blocat aderarea completă a României și Bulgariei la spaţiul 
Schengen. 


Recent, în cadrul campaniei sale electorale, soția acestuia, 
Cristela Georgescu, a dezvăluit că familia lor a achiziţionat o 
proprietate în România în urmă cu trei săptămâni. 


„Sunt aici de trei ani, se fac în vara acestui an. 
Acum 4 ani, înainte să vin aici, am fost numit 
coordonatorul Clubului de la Roma pe Europa, 
având sediul în Elveţia, și pe vremea respectivă se 
numea European Support Center și avea sediul în 


Viena. Am fost ales întâi membru și apoi numit 
președintele acestui centru”, a declarat acesta 
atunci. 


„Acum puţin timp, centrul s-a mutat în Germania, 
la Konstantz, eu am rămas președintele noului 
institut European Research Center. Și pentru că am 
venit în Austria și mi-a plăcut, nu am mai plecat 
în Germania, am rămas în Austria, o ţară foarte 
frumoasă", a adăugat candidatul independent la 
alegerile prezidenţiale. 


Conform CV-ului său, Călin Georgescu a locuit în Austria 
timp de opt ani, între 2013 și 2021. În această perioadă, a 
ocupat funcţia de președinte al Centrului European de 
Cercetare al Clubului de la Roma între 2013 și 2015, a fost 
director executiv al Institutului ONU pentru Indicele Global 
al Sustenabilităţii între 2015 și 2016 și a activat ca 
consultant internaţional independent pe probleme de 
mediu între 2016 și 2021. 


Cristela Georgescu, soţia candidatului Călin Georgescu, a 
declarat într-o filmare realizată acum două zile că familia lor 
a achiziționat o casă în România acum trei săptămâni, în 
plină campanie electorală a soțului ei. 


„Acum 3 săptămâni am reușit să ne cumpărăm o 
căsuţă aici în România. Am locuit cu chirie până 
acum şi era foarte liniștită viaţa”, a spus aceasta. 

Reacţia fiului lui Georgescu, după ce tatăl 
lui a ajuns în al doilea tur al alegerilor 
prezidenţiale 


Călin Georgescu, candidat independent, a fost surpriza 
majoră a primului tur al alegerilor prezidenţiale din 2024, 
clasându-se pe primul loc. Acum se pregătește pentru un 
tur doi strâns, în care va concura cu Elena Lasconi pe 8 
decembrie. Victoria sa a șocat întreaga ţară, iar reacţia fiului 
său cel mare, Cosmin Georgescu, a adus în prim-plan un 
detaliu personal neașteptat, stârnind atenţia publicului. 


Acesta a decis să își închidă contul de Instagram imediat 
după aflarea victoriei tatălui său. Decizia, aparent motivată 
de dorinţa de a proteja viaţa privată, a fost interpretată de 
unii ca un răspuns la interesul public tot mai mare față de 
familia Georgescu. 


Cosmin este cunoscut pentru cariera sa în tenis, deținând 
propria academie de tenis, fiind și antrenor, și având o 
carieră activă ca jucător. Într-un interviu acordat pentru 
prosport.ro, el a povestit o experiență deosebită din 


adolescenţă, când tatăl său l-a trimis la o academie de tenis 
din Germania pentru a-și perfecționa abilităţile. Mai multe 
puteţi citi aici. 

